
 INTRODUCERE
In caz de incendiu sau alte pericole ce pot avea loc într-o clădire, este important a se urmări evacuarea cât mai rapidă şi în siguranţă a persoanelor.

In acest sens, în funcţie de categoria persoanelor implicate, se stabilesc modalităţile de alarmare, comportamentul de adoptat în caz de urgenţă, atribuţiile pe care trebuie să le îndeplinească factorii responsabili desemnaţi. 

Concluziile rezultate în urma unor incendii demonstrează că, în caz de pericol, comportamentul persoanelor se poate caracteriza prin:

a.-în primele momente de la alarmare, nesiguranţă, interpretare greşită, indecizie şi căutare de informaţii;

b.-reacţia sceptică la semnalul de alarmă de incendiu (alarma este reală sau este vorba doar de un exerciţiu ?); 

c.-efectul de grup asupra individului; 

d.-evitarea căilor de evacuare, de care utilizatorii nu sunt siguri .

Studii internaţionale arată în mod clar că, în caz de incendiu, oamenii caută mai întâi să ştie ce se întâmplă, dar influenţa de grup este atât de mare că individul urmează acţiunile grupului, chiar dacă acestea contravin propriei percepţii a situaţiei sau propriei norme comportamentale. Dacă grupul nu reacţionează, nu reacţionează nici individul, el găsindu-se, astfel, în situaţia în care propria sa viaţă este ameninţată. Există însă şi pericolul ca un lider al grupului care are iniţiativă, să fie urmat de grup sau de o parte a grupului. In urma unor incendii cu urmări dramatice s-a constatat că liderii care, nu erau familiarizaţi cu locul sau au ignorat procedura de urmat în caz de incendiu, au pus grupul în pericol (persoane blocate în culoare fără ieşire, pătrunderea în culoare pline de fum şi gaze toxice, etc.).

Factori, precum timpul mare de descoperire a unui incendiu, momentul întârziat al alarmării persoanelor aflate în pericol, modul deficitar de alarmare, nesemnalizarea căilor de evacuare şi acceselor, necunoaşterea clădirii şi a modului de comportare de către persoane, pot întârzia începutul evacuării sau pot conduce la alegerea unui drum mai lung până la ieşire în locul drumului scurt. 

Incendiile în unităţile de învăţământ sunt în prezent foarte rare. Aceasta nu trebuie să conducă însă la neglijarea măsurilor de apărare împotriva incendiilor în această categorie de obiective. Dacă totuşi, într-o şcoală izbucneşte un incendiu, atunci cei implicaţi se vor confrunta cu probleme foarte dificile. Pe lângă efectul direct al focului, cele mai mari pericole le reprezintă fumul şi gazele de incendiu. Dar unităţile de învăţământ se pot confrunta şi cu alte pericole, precum ameninţări cu bombe sau cutremure, evenimente ce conduc la necesitatea evacuării persoanelor.

Exerciţiile de evacuare, periodic realizate, vin în sprijinul conducerii unităţii de învăţământ, personalului cu atribuţii specifice (alarmare, evacuare, stingere) în caz de incendiu, precum şi profesorilor şi  elevilor. 

Pe lângă executarea exerciţiilor de alarmare în baza planului de alarmare şi evacuare, educaţia elevilor trebuie să cuprindă şi pregătirea preventivă în domeniul apărării împotriva incendiilor care se face organizat în şcoli conform unei programe de învăţământ.

Această lucrare se adresează tuturor profesorilor, care îi instruiesc pe elevi în privinţa comportamentului pe care trebuie să-l adopte în caz de alarmă. Pe de altă parte oferă directorului şcolii şi responsabilului cu p.s.i. un sprijin efectiv la stabilirea unui plan corect de alarmare.

Fiind un document caracteristic condiţiilor interne ale fiecărei unităţii de învăţământ, lucrarea nu poate oferi un model standard pentru Planul de alarmare şi evacuare, ci doar să schiţeze structura acestuia. Planul de alarmare şi evacuare cuprinde instrucţiuni şi sfaturi privind comportamentul în caz de incendiu şi măsurile specifice de intervenţie. El trebuie să cuprindă pentru fiecare categorie potenţială de pericol toate măsurile tehnice şi organizatorice. De asemenea, planul de alarmare şi evacuare va cuprinde şi măsurile de prevenire a incendiilor din unitatea şcolară respectivă.  

La baza întocmirii planului de alarmare stau următoarele documente:

· Normele specifice de prevenire şi stingere a incendiilor pentru unităţi de

învăţământ

· Această instrucţiune

· Experienţele ultimului exerciţiu de alarmare; planul de alarmare nu este  
niciodată definitivat, fiind necesară reactualizarea lui permanentă.

Instrucţiunile, prezentate într-un limbaj accesibil şi bogat ilustrat, sunt elaborate şi difuzate gratuit de Inspectoratul General al Corpului Pompierilor Militari.

In principiu, Planul de alarmare şi evacuare al unei şcoli nu poate fi întocmit de o singură persoană, la elaborarea lui trebuind să contribuie:

· Directorul şcolii

· Responsabilul cu p.s.i. în şcoală

Planul de alarmare şi evacuare este structurat în trei capitole:

Capitolul I se adresează tuturor persoanelor, care se pot afla la un moment dat în şcoală – chiar şi când acestea sunt pentru scurt timp (de ex. vizitatori, părinţi). El cuprinde instrucţiuni privind comportamentul de urmat de aceste categorii de persoane în cazul în care este necesară evacuarea. Un model de instrucţiuni este prezentat în anexa nr.1.

In unităţile de învăţământ aceste instrucţiuni sunt amplasate în casa scării sau lift, în apropierea intrării în şcoală sau lângă stingătoare. Culoarea şi textul nu trebuie schimbate. Totuşi, pot fi îndepărtate cuvinte sau simboluri, ca de exemplu „nu folosiţi ascensorul” dacă nu există nici un ascensor în clădire. Conform Motto „cu cât mai puţin cu atât mai bine” s-ar putea renunţa de exemplu în şcolile generale la formulările „stingeţi incendiul” sau „utilizaţi stingătoarele”, atâta timp cât în situaţii de urgenţă toţi profesorii şi elevii au interesul principal să evacueze rapid clădirea şi nu participă la stingere. 

Capitolul I se referă şi la marcarea căilor de salvare şi de evacuare în caz de urgenţă. Aceasta se face în acord cu pompierii. Simbolurile internaţionale ale acestora sunt reprezentate în anexa nr.2.

Capitolul II se adresează persoanelor, care îşi petrec timpul în clădire, deci care nu sunt doar în trecere (de ex. profesori, elevi). 

El este împărţit în următoarele subcapitole:

· Reguli specifice de prevenire a incendiilor

· Scenarii de incendiu

· Căi de evacuare şi salvare

· Sisteme de alarmare şi echipamente de stingere a incendiilor

· Reguli speciale de comportament în caz de incendiu

· Anunţarea incendiului

· Semnale de alarmare şi indicaţii

· Evacuarea în siguranţă 

· Stingerea incendiului

In fiecare clasă vor fi afişate într-un loc vizibil extrase din acest capitol cuprinzând reguli pe care elevii şi profesorii trebuie să le cunoască şi să le respecte în cazul declanşării alarmei de evacuare. Un exemplu dintr-un astfel de extras este prezentat în anexa nr.3

La realizarea acestui capitol se va ţine seama de următoarele principii:

	Nu este nevoie de text mult!

Formulare clară !

Prezentare concisă.

Se recomandă desenarea unui plan al etajului 

şi marcarea cu culoarea verde a căilor 

posibile de evacuare şi a tuturor scărilor şi acceselor.


	In acest context, este important: [image: image4.wmf]
	Uşile de evacuare către exterior trebuie să fie accesibile permanent pe timpul funcţionării unităţii de învăţământ şi să poată fi deschise uşor din interior fără dificultate.

	
	Nu este suficient dacă este prevăzut ca administratorul să deblocheze uşile în caz de alarmă.

	
	Uşile trebuie să se deschidă în sensul evacuării.

	
	Se interzice păstrarea în cutii a cheilor pentru uşile de evacuare către exterior. 


Dimensiunile şi numărul căilor de evacuare şi salvare se asigură respectând prevederile Normativului tehnic specific de siguranţă la foc.

La elaborarea capitolului II se va ţine seama de următoarele condiţii:

· Evacuarea rapidă a clădirii

· Siguranţa primează rapidităţii

· La evacuare grupele de elevi trebuie să fie conduse compact spre exterior 

· Supravegherea şi ordinea pot evita panica

· Salvarea oamenilor primează stingerii incendiilor

Un punct important în cadrul subcapitolului „Evacuarea în siguranţă” îl constituie stabilirea locului de adunare. Locul de adunare va fi astfel ales încât să îndeplinească următoarele condiţii principale:

· asigură un spaţiu suficient pentru toate persoanele care urmează a se evacua din clădire

· este desemnat individual pentru fiecare clasă în parte

· drumul până la locul de adunare este accesibil şi fără pericole 

· să fie sigur, urmărindu-se ca persoanele aflate pe locul de adunare să nu poată fi afectate ca urmare a dezvoltării incendiului sau intervenţiei pompierilor (intoxicaţie cu fum, căderea unor părţi de construcţie, accidente cu vehiculele de intervenţie etc)

· să nu incomodeze intervenţia pompierilor

Capitolul III se adresează persoanelor, care pe lângă obligaţiile generale au şi atribuţii speciale în domeniul apărării împotriva incendiilor (de ex. directorul şcolii, administratorul, tehnicieni).

Astfel, în caz de urgenţă, profesorii au ca atribuţie principală „Evacuarea şcolii”. Obligaţiile directorului şi administratorului şcolii în caz de alarmă sunt reglementate prin instrucţiuni de serviciu. In acest context mai trebuie clarificate şi alte aspecte, precum:

· Cine verifică realizarea evacuării totale?

· Cine îi întâmpină pe pompieri şi îl informează pe şeful de intervenţie?

· B.-Ameninţarea cu bombe

Se poate întâmpla ca o unitate de învăţământ să trebuiască să fie rapid evacuată ca urmare a unei ameninţări anonime cu bombă sau a altor delicte criminale. Ce trebuie urmărit într-un astfel de caz?

Pentru a stabili măsurile speciale corecte de acţiune în aceste cazuri, în vederea includerii lor în Planul de alarmare şi evacuare, se solicită sprijinul poliţiei şi protecţiei civile.

Directorul şcolii este cel care are responsabilităţi şi competenţe pentru îndeplinirea măsurilor stabilite prin Planul de alarmare şi evacuare. 

	Check-liste privind asigurarea condiţiilor de

„Apărare ÎMPOTRIVA incendiilor în şcoli”


	Nr.

crt.
	Aspecte de urmărit
	DA
	NU

	1
	La nivelul şcolii există un Plan de alarmare şi evacuare 
	
	

	2
	In şcoală (holul de intrare, casa scării, avizier) sunt afişate instrucţiuni privind comportamentul de urmat în caz de evacuare a şcolii (anexa nr.1).
	
	

	3
	In fiecare sală de curs sunt afişate instrucţiunui cu reguli de comportare în caz de incendiu (anexa nr.3).
	
	

	4
	Pentru fiecare clasă există un loc de adunare prestabilit. 

S-a stabilit ca rezultatul prezenţei la locul de adunare după evacuarea clădirii să fie anunţat directorului.
	
	

	5
	Semnalul de alarmă se diferenţiază clar de semnalul zilnic de intrare la ore şi ieşire în pauză şi este sesizabil din orice loc. 
	
	

	6
	Exerciţiile de alarmare anuale sunt executate.
	
	

	7
	Exerciţiile sunt organizate împreună cu pompierii militari.
	
	

	8
	Profesorii sunt informaţi despre comportamentul corect în caz de alarmă de incendiu.
	
	

	9
	Elevii sunt informaţi despre comportamentul corect în caz de alarmă de incendiu.
	
	

	10
	Este reglementată îndeplinirea atribuţiilor specifice (verificarea evacuării şcolii, primirea pompierilor, sprijinirea persoanelor cu handicap, verificarea evacuării încăperilor de specialitate, încăperilor administraţiei, etc.)
	
	

	11
	După fiecare exerciţiu, are loc o „analiză critică a acestuia” cu elevii şi cadrele didactice.
	
	

	12
	Împreună cu pompierii militari, se organizează teme de prezentare a pericolelor de incendii existente şi a modului de comportare a elevilor pe timpul unui incendiu.
	
	

	13
	Pe timpul orelor de program, uşile de pe căile de evacuare şi salvare se pot deschide din interior. 
	
	

	14
	Lichidele combustibile sunt păstrate doar în încăperi în care se interzice fumatul şi doar în cantităţi permise.
	
	

	15
	Poziţia buteliilor de gaz sub presiune şi spaţiile de păstrare a materialelor periculoase respectă precizările normelor specifice.
	
	

	16
	Stingătoarele sunt în număr suficient, amplasate în loc vizibil şi sunt uşor de luat. 
	
	

	17
	Stingătoarele sunt verificate conform normelor din punct de vedere al funcţionării.
	
	

	18
	Există persoane în şcoală care pot utiliza în caz de urgenţă, imediat şi profesionist, stingătoarele.
	
	

	19
	Numerele de telefon al pompierilor, poliţiei, protecţiei civile, serviciului medical de urgenţă/ambulanţă, etc. sunt afişate în dreptul fiecărui telefon.

Fiecare profesor trebuie să ştie,

	unde se găsesc stingătoarele,

cum se utilizează acestea,

ce tip de stingător este propriu fiecărui tip de incendiu,

ce tactică de stingere trebuie utilizată.




De aceea:

	Informaţi-vă unde sunt amplasate stingătoarele în şcoala dumneavoastră ! 

Citiţi indicaţiile de folosire – pe cât posibil chiar acum şi nu abia atunci când s-a produs incendiul ! 

Solicitaţi directorului şcolii realizarea în şcoala dumneavoastră a unui exerciţiu practic în caz de incendiu pentru profesori, la care să participe şi directorul şcolii, responsabilul cu p.s.i., pompierii militari şi pompierii civili din localitate.


Clase de incendiu:

	Clasa A
	Clasa B
	Clasa C
	Clasa D

	Incendii de materiale solide, de natură organică, a căror combustie are loc în mod normal cu formare de jar
	Incendii de lichide sau solide lichefiabile
	Incendii de gaze


	Incendii de 

metale 




Stingătoare corespunzătoare clasei de incendiu:

	A
	B
	C
	D

	Cu apă
	
	
	

	Cu pulberi ABC
	Cu pulberi ABC
	Cu pulberi ABC
	

	
	Cu pulberi BC
	Cu pulberi BC
	

	
	
	
	Cu pulberi speciale pentru metale

	Cu spumă şi produse pe bază de apă
	Cu spumă şi produse pe bază de apă
	
	

	
	Cu CO2 

(cu pâlnie conectată la furtun)
	Cu CO2 

(cu pâlnie încorporată în stingător)
	


Alte precizări:

	De câte ori este posibil, în loc de stingător se va utiliza pătura antifoc.

Computerele şi instalaţiile electrice trebuie stinse cu CO2 sau 

alt agent de stingere cu efecte similare.

Lichidele combustibile, grăsimile şi benzinele nu se sting niciodată cu apă.




[image: image11.wmf] Utilizarea stingătoarelor
Tactica de stingere

	Fals
	INSTRUCTIUNI
	Corect

	Incendiul trebuie atacat

pe direcţia vântului

	[image: image14.png]



	Incendiul se stinge începând 

din faţa focarului

	Dar: incendiile de materiale care se topesc sau curg se sting atacând de sus şi spre spatele focarului

	Intervenţia se face utilizând în 

acelaşi timp stingătoare 

suficiente şi nu unul după altul

	După stingerea incendiului 

controlaţi ca acesta să nu se reaprindă

	Stingătoarele utilizate nu vor fi reamplasate la locul lor

	Stingătoarele utilizate 

vor fi reîncărcate
	


[image: image24.wmf]  Informaţii pentru elevi

Comportament corect în caz de alarmare

	Orice semnal de alarmă trebuie să fie luat în serios.

	Fiecare persoană trebuie să cunoască calea de evacuare spre exterior din încăperea în care se află. 

	Toate trecerile, coridoarele şi scările, care, în caz de pericol, sunt căi de evacuare şi salvare trebuie să fie menţinute libere.

	Salvarea oamenilor primează stingerii incendiilor! In caz de incendiu, itâietate are evacuarea clădirii.

Comportament în instituţii de învâţământ: în caz de incendiu, se părăseşte încăperea în ordine şi linişte, dar rapid; nu se iau obiecte personale sau de îmbrăcăminte. Profesorul se convinge că nu a rămas nimeni în încăpere.

	Ferestrele se închid, dacă mai este timp.

	Uşile se închid, dar nu se blochează.

	Nu trebuie lăsată lumina aprinsă.

	Nu alergaţi, dar nu mergeţi nici agale.

	Elevii şi grupele de elevi fără supraveghere se alătură unei clase cu profesor şi părăsesc clădirea.

	In cazul în care nu puteţi să vă evacuaţi în condiţii de siguranţă (culoare pline de fum sau diverse obstacole pe căile de evacuare): vă întoarceţi în clasă şi vă aşezaţi în dreptul ferestrei pentru a fi văzuţi de pompieri.

	
[image: image34]

	Pe timpul alarmei elevii unei clase rămân împreună. La locul de adunare profesorul face prezenţa. Elevii lipsă sunt anunţaţi directorului.

	[image: image35.wmf]

	Alarma este oprită doar de directorul şcolii. Când semnalul de alarmă se opreşte nu înseamnă neapărat oprirea alarmei. 

	Ora de sport: In cazul unei alarme de evacuare, ora este întreruptă, sala de sport este evacuată; fără a se îmbrăca, elevii se îndreaptă împreună spre locul de adunare. 

In condiţii de ploaie sau frig: ora este întreruptă; fără a se îmbrăca, elevii se adună în apropierea accesului spre exterior, aşteptând noi indicaţii.

	Bazin de înot: In cazul unei alarme de evacuare, se părăseşte bazinul imediat; fără a se îmbrăca, elevii se adună în apropierea accesului spre exterior, aşteptând noi indicaţii.

	De elevii cu handicap se îngrijesc colegii de clasă. Este valabil şi pentru cei cu handicap temporar (de exemplu: un picior în ghips).




ATENŢIE:

	La declanşarea intenţionată a unei alarme false, autorul va suporta consecinţele determinate de fapta sa. Sancţiunea va fi decisă şi aplicată de conducerea şcolii (de exemplu: plata cheltuielilor determinate de evacuare, scăderea notei la purtare, etc).




reguli generale de comportament

	In toate şcolile trebuie să se realizeze anual exerciţii de alarmare, cel puţin o dată pe semestru. 

Scopul acestora este exersarea comportamentului corect în cazul declanşării unui incendiu şi a altor pericole.

Primul exerciţiu de alarmare trebuie să fie precedat obligatoriu de instruirea profesorilor şi elevilor privind reguli de comportament.

Elevii trebuie să cunoască regulile generale de comportament.


	· Evacuarea rapidă a şcolii

· Spirijinirea persoanelor cu handicap

· Cunoaşterea locului de adunare

· Executarea prezenţei 
· Moduri de comportare specifice în unităţi speciale de învăţământ

	Cele mai importante activităţi atât pe timpul exerciţiilor de alarmare cât şi în caz de urgenţă sunt evacuarea rapidă a clădirii şi verificarea prezenţei la locul de adunare.
In acest sens au fost stabilite regulile de comportament. Aceste reguli pot fi completate cu reguli specifice activităţilor derulate în şcoală, vârstei şi mobilităţii elevilor.


[image: image49.jpg]






Măsuri in cazul producerii unui 

incendiu Şi al altor pericole 

1.
Măsuri preventive
1.1
Căi de evacuare şi salvare

Căile de evacuare şi salvare din unităţile de învăţământ (coridoare, scări, ieşiri) trebuie să fie permanent utilizabile, iar lăţimea acestora nu trebuie îngustată prin amplasarea de automate pentru sucuri, dulapuri, etc.

De acest lucru se va ţine seama şi la pregătirea şi realizarea festivităţilor şcolare, serbărilor organizate de clase şi altor manifestări extraşcolare.

Uşile trebuie ţinute permanent închise. In caz de incendiu, pe timpul parcurgerii traseului de evacuare, se va urmări închiderea tuturor uşilor, fără însă a le bloca. 

1.2
Sistem de alarmare

Funcţionarea sistemului de alarmare trebuie verificată în afara orelor de învăţământ. Semnalul de alarmare trebuie să fie cunoscut de către profesori şi elevi. Se recomandă, pregătirea şi a altor echipamente de alarmare de rezervă (de exemplu: clopoţel, megafon, etc.).

1.3
Instalaţii de stingere


Stingătoarele şi hidranţii trebuie să fie permanent accesibile şi în stare de funcţionare.

1.4
Ocuparea claselor

Clasele cu copii cu handicap locomotor şi clasele I trebuie amplasate pe cât posibil la parter. Dacă acest lucru nu este realizabil, se vor alege pentru aceşti elevi clasele din care calea de evacuare până în exterior este cea mai scurtă.

1.5
Planul general şi planurile pe etaje

La parter, în locul cel mai vizibil (în apropierea intrării) se va amplasa dosarul cuprinzând planul general al şcolii şi planurile pe etaje, pe care se vor desena căile de evacuare şi salvare, echipamentele de alarmare, stingătoarele si hidranţii, precum şi alte instalaţii tehnice de protecţie (de exemplu: sisteme de evacuare a fumului, instalaţii de ventilaţie, etc.).

1.6
Planul de alarmare şi evacuare

Fiecare şcoală trebuie să-şi elaboreze propriul plan de alarmare şi evacuare. Acesta cuprinde măsurile organizatorice care trebuie luate în caz de pericol. 

Lista cu numerele de telefon unde, în caz de urgenţă, pot se pot apela: serviciul public al pompierilor civili din localitate, pompierii militari (981/112), serviciul de ambulanţă şi alte servicii publice trebuie să fie amplasată lângă fiecare telefon din şcoală. 

In prima săptămână de curs a anului şcolar toţi elevii vor fi instruiţi cu privire la comportamentul pe care trebuie să-l aibă în caz de incendiu. Pe parcursul anului şcolar, în cadrul orelor speciale, în baza programei de învăţământ, elevilor li se vor transmite cunoştinţele generale în domeniul apărării împotriva incendiilor. In fiecare sală de clasă se vor afişa instrucţiunile pe care elevii şi profesorii trebuie să le cunoască şi să le urmeze în cazul declanşării alarmei de evacuare (anexa nr.3).

Profesorii au rolul de ai instrui pe elevi în ceea ce priveşte pregătirea generală în domeniul apărării împotriva incendiilor, cunoaşterea planului de alarmare şi evacuare şi a comportamentului pe care trebuie să-l aibă în caz de incendiu. La predarea acestor cursuri pot participa şi pompierii militari. 

1.7
Exerciţii de alarmare şi evacuare

După instruire, cel târziu în a doua săptămână de curs din anul şcolar, trebuie să aibă loc primul exerciţiu de alarmare de evacuare. Exerciţiul de alarmare şi evacuare se execută în condiţiile cele mai dificile (de exemplu: unele coridoare şi/sau casa scării pline de fum). Elevii trebuie informaţi corect cu privire la comportamentul pe care trebuie să-l aibă în caz de incendiu şi anumite pericole la care pot fi supuşi (de exemplu: să se deplaseze cât mai aproape de podea în încăperile cu fum; semnificaţia uşilor închise ca protecţie contra propagării fumului şi căldurii; stingerea focului de pe hainele incendiate cu o altă haină sau prin rostogolire pe podea, interzicerea utilizării liftului în caz de incendiu). 

2. Comportament în caz de pericol

2.1
Alarmarea

Directorul şcolii, profesorii sau personalul administrativ al şcolii poate declanşa alarma şi va anunţa forţele de intervenţie respectând principiul gradual. Evacuarea clădirii are întâietate stingerii incendiului.

2.2
Evacuarea clădirii

Elevii părăsesc clădirea sub supravegherea profesorului. Se vor utiliza căile de evacuare şi salvare fără pericole. Nu se vor lua alte obiecte (ghiozdane, obiecte de vestimentaţie, etc.).

La părăsirea clasei, profesorul se va asigura că toţi elevii au ieşit din încăpere.

2.3
Locul de adunare

Elevii vor fi conduşi la locul de adunare dinainte stabilit pentru fiecare clasă. Profesorul face prezenţa şi anunţă rezultatul directorului şcolii sau responsabilului p.s.i. din şcoală. 

2.4
Informarea pompierilor

Pompierii sunt întâmpinaţi de directorul şcolii (reprezentantul acestuia), care îi informează cu privire la:

-numărul şi locurile posibile din şcoală în care mai sunt persoane,

-situaţia intrărilor, pe casele de scări şi pe coridoare,

-locul unde s-a produs incendiul şi propagarea acestuia,

-alte date solicitate de forţele de intervenţie.

ANEXA nr.1

(extras din Capitolul I al Planului de alarmare şi salvare)

INSTRUCŢIUNI PRIVIND COMPORTAMENTUL IN CAZ DE INCENDIU

-MODEL-

	Comportament în caz de incendiu

Păstraţi-vă calmul



	1. Anunţaţi incendiul
	
[image: image40.png]L




	Telefon pompieri nr._______________

	
	
	sau



	
	
	CINE anunţă?

CE s-a întâmplat?

UNDE s-a întâmplat?



	2. Evacuarea în siguranţă
	
[image: image41.png]




	Salvaţi persoanele aflate în pericol

Urmaţi căile de evacuare marcate

Nu folosiţi ascensorul

Fiţi atenţi la indicatoare



	3. Stingeţi incendiul

	Utilizaţi stingătoarele


ANEXA nr.2

SIMBOLURI INTERNAŢIONALE PENTRU DIFERITE MARCAJE

ANEXA nr.3

(extras din Capitolul II al Planului de evacuare şi salvare)

REGULI IN CAZ DE INCENDIU

ETAJ 1

Comportament în caz de incendiu 

Evacuarea în siguranţă

Alarma de incendiu:
________________

Se pleacă sub conducerea 









profesorului la locul de adunare

Păstraţi-vă calmul








Locul de adunare: ____________________

Nu vă luaţi ghiozdanul sau alte obiecte personale













La locul de adunare: Verificarea prezenţei
Aveţi grijă de elevii cu handicap 






Marcaj cale de evacuare urcare 





Marcaj cale de evacuare stânga-dreapta





Marcaj cale de evacuare coborâre





Marcaj acces





Direcţie de evacuare





Punct sanitar





Hidrant





Stingător





Marcaj direcţie hidrant (stingător)





Marcaj stingător





Loc de adunare





Marcaj cale de evacuare  


în caz de urgenţă

